ROMÂNIA

Jud. MUREŞ

CONSILIUL LOCAL AL COMUNEI ALUNIȘ
HOTĂRÂREA nr.46
din 31.07.2017
privind stabilirea salariilor de bază pentru funcționarii publici şi personalul contractual din cadrul aparatului de specialitate al primarului comunei Aluniș, instituțiilor
înființate în subordinea, coordonarea sau sub autoritatea Consiliului local Aluniș
Consiliul local al comunei Aluniș jud. Mureş, întrunit în şedinţa extraordinară din data de 31.07.2017,

Având în vedere:

-inițiativa Primarului comunei Aluniș, exprimata in expunerea de motive nr.2589/27.07.2017;

-consultarea reprezentanților Sindicatului Salariaților-Funcționari Publici și Personal Contractual din Administrația Publică a Județului Mureș;
-raportul compartimentului de resort din cadrul aparatului de specialitate al Primarului comunei Aluniș, înregistrat sub nr.2587/27.07.2017;

În conformitate cu:

- prevederile art. 11, din Legea-cadru nr.153/2017 privind salarizarea personalului plătit din fonduri publice;

În temeiul dispoziţiilor art. 36 alin. (2), lit.a), alin.(3), lit.b), art. 45 alin. (1) și celor ale art. 115 alin. (1) lit. b) din Legea administrației publice locale nr. 215/2001, republicată, cu modificările și completările ulterioare, 
HOTĂREŞTE:

Art. 1 – (1) Salariile de bază, pentru funcționarii publici şi personalul contractual din cadrul aparatului de specialitate al primarului comunei Aluniș, instituțiilor înființate în subordinea, coordonarea sau sub autoritatea Consiliului local Aluniș, se stabilesc prin înmulțirea coeficienților prevăzuți în anexele nr. I-II cu salariul de bază minim brut pe țară garantat în plată în vigoare.
(2) Salariile de bază, pentru funcțiile de execuție, determinate potrivit alineatului nr.(1) se majorează, după caz, în funcție de gradația corespunzătoare tranșelor de vechime în muncă, cu cotele procentuale stabilite la  art. 10, alin. (4) din Legea-cadru nr.153/2017 privind salarizarea personalului plătit din fonduri publice.
(3) Coeficienții prevăzuți în anexele nr. I-II, pentru funcţiile de execuţie, sunt stabiliți la gradaţia 0.

(4) Coeficienții prevăzuți în anexele nr. I-II, pentru funcţiile de conducere, sunt stabiliți la gradaţia 5.
(5) Alineatele (5) și (6) ale art.10 din Legea-cadru nr.153/2017 privind salarizarea personalului plătit din fonduri publice, se aplică în mod corespunzător.

(6) Personalul care exercită activitatea de control financiar preventiv, pe perioada de exercitare a acesteia, beneficiază de o majorare a salariului de bază, determinat potrivit alin.(1)-alin.(2), cu 10%.
Art. 2 – Pe lângă salariile de bază, determinate potrivit art.1, funcționarii publici şi personalul contractual din cadrul aparatului de specialitate al primarului comunei Aluniș, instituțiilor 
înființate în subordinea, coordonarea sau sub autoritatea Consiliului local Aluniș, pot beneficia și compensații, indemnizații, sporuri, majorări, adaosuri, prime şi premii, precum şi alte drepturi în bani şi/sau în natură, cu condiția respectării alin.(4) al art.11 și art.25 din Legea-cadru nr.153/2017 privind salarizarea personalului plătit din fonduri publice.
Art. 3 – (1) Indemnizaţia de şedinţă pentru membrii consiliului care participa la şedinţele ordinare ale consiliului şi ale comisiilor de specialitate va fi în cuantum de 4% din indemnizaţia lunară a primarului comunei Aluniș.

(2) Idemnizaţia maximă lunară de care beneficiază consilierii locali pentru participarea la numărul maxim de şedinţe este de 8% din indemnizaţia lunară a primarului comunei Aluniș.

(3) Numărul maxim de şedinţe pentru care se poate acorda indemnizaţia, potrivit alin. (1), este de o şedinţă de consiliu şi 1 şedinţe de comisii de specialitate pe lună.
Art. 4 – Stabilirea salariilor lunare potrivit art.1 și art.2 se realizează de către primarul Comunei Aluniș.

Art. 5 – Cu ducerea la îndeplinire a prezentei hotărâri se încredințează primarul Comunei Aluniș. 

Art. 6 – Prezenta hotărâre se comunică, prin intermediul secretarului Comunei Aluniș, în termenul prevăzut de lege, primarului Comunei Aluniș și prefectului județului Mureș și se aduce la cunoștință publică prin afișarea la Primărie, în spațiul accesibil publicului.

                                                         PREŞEDINTE DE ŞEDINŢĂ,
                                                     Csatlos Robert                                                                     

CONTRASEMNEAZĂ,
Pt. SECRETAR, 
ing. Kocsis Andras 

